***Boeing 747*** ir komerciāla lidmašīna, un bieži vien labāk pazīstama ar vārdu "***Jumbo Jet***". Tas ir viens no pasaulē visatpazīstamākajiem modeļiem, un tā bija pirmā komerciālā pasažieru lidmašīna, kas tika izgatavota tik liela. Sākotnēji *747* bija gandrīz divas ar pusi reizes lielāka nekā Boeing 707, kas bija lielākā 1960. gados. Pirmo lidojumu *747* veica 1970. gadā, un turēja rekordu pasažieru skaita pārvadājumos veselus 37 gadus. Pašreiz lielākās pasažieru lidmašīnas statusu modelis *Boeing 747* ir zaudējis Airbus A380.

*747* ir četru dzinēju aviolaineris ar diviem stāviem. Tas ir pieejams pasažieru, kravas un citu veidu variantos. Otrais stāvs tika izveidots, lai tiktu nodalītas pirmās klases sēdvietas. *Boeing* no sākuma domāja, ka šai lidmašīnai nebūs pieprasījuma, jo sākotnēji bija tikai 400 šāda tipa lidmašīnas, bet 1993. gadā tā pārsniedza 1000 lidmašīnu atzīmi. Līdz 2009. gada jūnijam ir uzbūvēti 1416 laineri, un vēl joprojām 107 ir pasūtījumos.

Pēdējais modelis, kas ir palicis lietošanā ir ***747-400*** un tas ir viens no ātrākajiem laineriem ar spēju sasniegt 913 km/h. Un tas spēj pārvarēt 13 450 km lielu attālumu. *747-400* ir spējīgs pārvadāt 416 pasažierus trīs klasēs, un 524 divās klasēs. Nākamās paaudzes ***747-8*** (jaunākā *Boeing 747* lidmašīna) darbību uzsāka 2010. gadā. Šīs lidmašīnas pimais lidojums notika 2010. gada 8. februārī. Ir doma aizvietot *747* ar ***Boeing Y3*** (viens no *Boeing* projektiem) nākotnē.

Boeing 747 pirmā klāja 3-4-3 sēdvietu izkārtojums

Dizains
-------

*Boeing 747* ir liels, plašas fizelāžas laineris ar četriem pie spārniem piestiprinātiem dzinējiem. Spārni ir 37,5 grādu slīpumā, kas ļauj ātri lidot. Sēdvietu skaits ir vairāk par 366 sēdvietām 3-4-3 sēdvietu izkārtojumos ekonomiskajās klasēs un 2-3-2 izkārtojums pirmajā klasē. Otrajā klājā ir 3—3 izkārtojums ekonomiskajā klasē un 2—2 pirmajā klasē.

Cargolux 747-400F ar atvērtu priekšgalu
Tā kā 2. klājs un pilota kabīne atrodas virs pirmā klāja, tas rada pauguru. Paaugstināta pilota kabīne vairāk ir domāta kravas lidmašīnām, lai spētu pacelt priekšgalu. 2. klājs ļauj palielināt maksimālo sēdvietu skaitu. Pagarināts otrais klājs bija pieejams vēlākiem *747-100B* variantiem, bet vēlāk kā standarts *747-300* variantiem.

*747* maksimālais pacelšanās svars svārstās no 333 400 kg *747-100* variantiem līdz 439 985 kg *747-8* variantiem. Attālums ko spēj pārvarēt *747* svārstās no 9800 km *747-100* variantiem, līdz 14815 km *747-8* variantiem.

JAL Cargo Boeing 747-400 no apakšas

Varianti
--------

Pirmais oriģinālais *Boeing* modelis tika izlaists 1966. gadā, un to sauca ***747-100***. Drīz pēc tam sekoja ***747-200***, kuru pasūtīja 1968. gadā. 1980. gadā tika izveidots ***747-300***, un drīz pēc tam 1985. gadā tika izveidots ***747-400***. 2005. gadā tika paziņots par ***747-8***. No katras versijas ir saražoti vairāki modeļi. Daudzi sākotnēji modeļi ražošanā atradās vienlaikus.

### *747-100*

Sākotnēji *747-100* modeļa otrais stāvs tika izbūvēts ar sešiem logiem (trīs katrā pusē). Vēlāk tika ražoti ar 10 logiem. Daži no *747-100* bija ar jaunām konfigurācijām. Šim modelim netika ražota kravas tipa lidmašīna. Tomēr *747-100* ir pārveidots par kravas lidmašīnu. Kopā tika uzbūvēti 167 *747-100*.

Vēlāk tika izveidots *747-100B* ar izturīgāku lidmašīnas korpusu, un palielināts maksimālais pacelšanās svars līdz 340 000 kg. Šis modelis tika piegādāts tikai *Iran Air*, un *Saudi* (tagad *Saudi Arabian Airlines*). Dzinēji tika piedāvāti gan no Rolls-Royce (RB211), gan no GE (CF6), bet tikai *Saudi* pasūtīja Rolls-Royce variantu. Kopumā tika uzbūvēti 9 *747-100B* modeļi.

### 747-100SR

Atbildot *Japan Airlines* pieprasījumam, *Boeing* izveidoja *747-100SR*, kas bija nelielu attālumu aviolaineris. Degvielas daudzums, ko varēja iepildīt bija samazināts, bet tas varēja pārvadāt vairāk pasažieru, līdz pat 498 pirmajās versijās, un līdz pat 550 vēlākajās versijās, tāpēc, ka tika palielināts ekonomiskās klases sēdvietu skaits. To sāka lietot *Japan Airlines* 1973. gada 7. oktobrī.

Kosmosa kuģu pārvadātājs, pārbūvēts 747-100SR
SR modeļi galvenokārt tiek izmantoti Japānā.

*Japan Airlines* tika piegādāti divi *747-100SR* modeļi ar nedaudz vairāk izstieptu otro stāvu, lai tur spētu ietilpt vairāk pasažieru. Kopā tika uzbūvēti 29 *747-100SR* modeļi.

Pēdējo šādu lidmašīnu pasažieru pārvadājumiem lietoja *All Nippon Airways* 2006. gada 10. martā. *Japan Airlines* izmantoja *747-100B/SR* variantus un 2006. gada vasarā to beidza.

### 747-200

*747-200* ir daudz jaudīgāki dzinēji nekā *747-100*. Dažiem *747-200* palika 6 logi otrajā stāvā, bet tomēr lielākajā daļā gadījumu otro stāvu būvēja ar 10 logiem.

Transaero 747-200B gatavojas nosēsties
*747-200* modelim tika izveidotas vairākas versijas. ***747-200B*** ir uzlabots *747-200* variants ar palielinātu degvielas ietilpību, un jaudīgākiem dzinējiem; pirmo reizi to sāka lietot 1971. gada februārī. *747-200B* spēja mērot 12700 km. ***747-200F*** ir *747-200* modeļa kravas tips. Tā pilnais pacelšanās svars ir 378000 kg. Pirmo reizi to sāka lietot Lufthansa 1972. gadā. ***747-200C*** pārveidojamā versija, kuru varēja izmantot kā pasažieru un kravas lidmašīnu, vai arī abējādi. Sēdvietas ir pārvietojamas, un tam ir paceļams priekšgals, kas bija lielas kravas durvis.

Air France 747-200M nolaižas
***747-200M*** modelis spēja pārvadāt 238 pasažierus, un uz galvenā klāja pārvadāja kravu. Kopumā šāda tipa lidmašīnas bija 10, kuras izmantoja KLM aviokompānija.

Kopumā tika uzbūvēti 393 *747-200* modeļi līdz būvniecības pārtraukšanai 1991. gadā. No tiem 225 bija *747-200*, 73 bija *747-200F*, 13 bija *747-200C*, 78 bija *747-200M* un 4 kalpoja militārām vajadzībām. Daudzi *747-200* vēl joprojām tiek lietoti, lai gan lielākās kompānijas no tiem ir atteikušās, un tos pārdevuši mazākām aviokompānijām.

### 747-300

Vislabāk pamanāmā atšķirība *747-300* ir tā, ka otrais stāvs ir daudz izstieptāks un tam ir divas avārijas izejas.

Japan Airways 747-300 paceļas no Tokyo International Airport
Salīdzinājumā ar *747-200* otrais stāvs ir par 7,11m garāks. Taisnas kāpnes uz otro stāvu nevis spirālveida kāpnes arī ir atšķirība starp *747-300* un vecākajiem variantiem. Taisnās kāpnes ļauj izbūvēt vairāk pasažieru sēdvietu. Ar minimālām aerodinamikas izmaiņām *747-300* variantam lidošanas ātrums ir nedaudz palielināts. *747-300* ir tikpat liels pacelšanās svars. Divas no trīs dzinēju izvēlēm no *747-200* varianta palika nemainīgas, bet labāk tika piedāvāts **General Electric CF6-80C2B1** dzinējs nekā **CF6-50E2**, kas bija *747-200* modeļiem.

*747-300* variants visiem tika iepazīstināts 1980. gadā. Pirmo *747-300* pasūtija *Swissair* 1980. gada 11. jūnijā. Pirmo reizi *747-300* lidoja 1982. gada 5. oktobrī. *Swissair* bija pirmā lidsabiedrība, kas pieņēma pasūtījumu 1983. gada 23. martā.

Bija pieejamas arī citas versijas, ne tikai pasažieru versija. *747-300* bija kravas nodalījums galvenā klāja aizmugurē, līdzīgi *747-200M* variantam, bet ar pagarinātu otro stāvu tas spēja pārvadāt vairāk pasažieru. Tika izstrādāts arī *747-300SR* īsām distancēm. Tos izmantoja *Japan Airlines* ar 600 pasažieru vietām galvenokārt maršrutos no Okinavas uz Tokiju un citur. *Boeing* neiztrādāja kravas tipa lidmašīnas, bet kopš 2000. gada vecie modeļi tiek par tādiem pārveidoti.

Pakistan International Airlines (PIA) 747-300 nosēšanās laika Londonas Hītrovas Lidostā
Kopumā tika piegādātas 81 lidmašīnas, 56 pasažieru, 21 *747-300M* un 4 *747-300SR* versijas. Drīz *747-300* nomainīja daudz uzlabots ***747-400***, ko sāka lietot 1985. gadā, tikai divus gadus vēlāk nekā *747-300*. Pēdējais *747-300* tika piegādāts *Sabena* 1990. gada septembrī.

Šobrīd tiek lietoti vairāki *747-300*, lai gan tie zaudēja interesi lielajās aviokompānijās, kuras tos nomainija pret *747-400*. Pēdējie lielākie lietotāji bija *Air France*, *Air India*, *Pakistan International Airlines* un *Qantas*. 2008. gada 29. decembrī *Qantas* veica savu pēdējo *747-300* lidojumu no Melburnas uz Losandželosu caur Oklendu. 2009. gada 20. janvārī *Qantas* pēdējais *747-300* tika aizvests uz Ameriku glabāšanai. Lai gan kravas tipi netika izstrādāti, vairāki tagad lietotie *747-300* ir pārveidoti par kravas lidmašīnām.

### 747-400

*747-400* ir uzlabots modelis. Tam ir pagarināti spārni par 1,8 m un ir spārnu izliekumi galos, kas ļāva ietaupīt 4% degvielas salīdzinājumā ar iepriekšējiem variantiem. Tam ir izstrādāta pilota kabīne diviem pilotiem, ne trijiem pilotiem kā agrāk. Vairāk elektronikas ieviešana ļāva samazināt instrumentu skaitu no 971 uz 365. Tam aizmugurē ir papildus degvielas tvertne, uzlaboti dzinēji un jauns interjers.

British Airways pieder vislielākais 747-400 skaits (50)
*747-400* tika piedāvāts, kā pasažieru laineris (*400*), kravas (*400F*), kombinētas (*400C*), (*400ER*),(*400ERF*) versijas. Kravas lidmašīnai nav izstiepts augšējais klājs. *747-400D* tika būvēts nelielu distanču lidojumiem un tam nav iekļauti spārnu izliekumi, bet to ir iespējams mainīt.

Pirmo pasažieru tipa laineri sāka lietot *Northwest Airlines* 1989. gada februārī maršrutā no Mineapolisas uz Fīniksu. Kombinēto versiju sāka lietot *KLM* 1989. gada septembrī. *Cargolux* sāka lietot kravas tipa lidmašīnu 1993. gada novembrī. *747-400ERF* un *747-400ER* sāka lietot *Qantas* 2002. gada oktobrī.

2004. gada janvārī *Boeing* un *Cathay Pacific* izveidoja *747-400* Speciālo Kravas programmu, vēlāk dēvētu arī par *Boeing Converted Freighter* (*BCF*). Pirmo *747-400BCF* izlaida 2005. gada decembrī.

Pēdējais pasažiera tipa *747-400* tika piegādāts *China Airlines* 2005. gada aprīlī. 2007. gada martā *Boeing* paziņoja, ka viņi vairs nav ieplānojuši ražot *747-400*. Lai gan paziņojuma laikā vēl joprojām bija 36 *747-400F* un *747-400ERF* pasūtījumi. Līdz 2009. gada jūnijam kopumā ir piegādāti 692 *747-400* tipa laineru un vēl divus (*747-400ERF*) nepieciešams piegādāt. Pašlaik lielākie *747-400* lietotāji ir *Singapore Airlines*, *Japan Airlines* un *British Airways*.

### 747 LCF Dreamlifter

**Boeing 747 Large Cargo Freighter**, dēvēts arī par Dreamlifter, ir pārbūvēts no iepriekšējiem 747-400 modeļiem
*747-400 Dreamlifter* (oriģināli saucas *747 Large Cargo Freighter* vai arī *LCF*) ir pārveidots un modificēts *747-400* un tas ir spējīgs pārvadāt lielākus kravas daudzumus. Pirmo reizi šāda tipa laineris lidoja 2006. gada 9. septembrī. Vienīgais mērķis *747 Dreamlifter* ir pārvadāt *Boeing 787* detaļas uz *Boeing* ražotnēm. Tas var pārvadāt tikai apkalpi un nevar pārvadāt pasažierus. Kopumā ir izgatavoti trīs šādi laineri, un viens vēl ir pasūtījumā.

### 747-8

*Boeing* paziņoja par *747* varianta, *747-8* izstrādi 2005. gada 14. novembrī. Šis variants izmantos tos pašus dzinējus, un tam būs tāda pati pilota kabīne, kā *Boeing 787*, tāpēc arī ir aizgūts "8" nosaukumā. Šis dizains ir vēl ekonomiskāks. *747-8* fizelāža ir izstiepta no 70,8 m līdz 76,4 m. Kad *747-8* nonāks darbībā, tas konkurēs ar *Airbus A340-600,* kā pasaulē garākais aviolaineris.

Pirmais Boeing 747-8 kravas tipa lidojums
Pasažieru versija sauksies *747-8I* (Intercontinental), un spēs pārvadāt 467 pasažierus 3 klasēs, kā arī mērot 15000 km. Ir plānots, ka *747-8I* savu darbību sāks 2010. gadā.

Tiek piedāvāts arī *747-8F* (kravas), kas līdzinās *747-400ERF*. *747-8F* spēs pārvadāt 140 tonnas kravas. Lai uzlabotu iekraušanu, tam būs paceļams priekšgals. Tam būs par 16% lielāka kravas ietilpība nekā *747-400F*. Bija plānots, ka *747-8F* savu darbu sāks 2009. gadā, bet tas nenotika, šīs lidmašīnas pimais lidojums notika 2010. gada 8. februārī, un ir doma sērijveida ražošanu uzsākt 2010. gadā.

Vairāki modeļi jau tiek ražoti. Kopumā ir jau pasūtīti 108 *747-8F* modeļi un 32 *747-8I* modeļi (2009. gada decembris).

### Valdības, militārie un citi varianti

VC-25A *29000*, viens no diviem pārveidotajiem 747-200B, kas kalpo VIP personu pārvadājumiem, kopš 1990. gada
20-1101 Viens no diviem pārveidotajiem 747-400, ko lieto japānas valdība, kopš 1993. gada
* ***C-19*** — ASV gaisa spēkiem domāts lidaparāts.
* *VC-25* — Šis ASV gaisa spēku laineris ir domāts VIP personām un tas ir *747-200B* versija. ASV gaisa spēki izmanto divas šādas lidmašīnas. Visbiežāk ar tām tiek pārvadāts ASV prezidents. Lai gan tas ir balstīts uz *747-200B* dizaina, tam ir aizgūti daži uzlabojumi no *747-400*.
* *E-4B* — šo lidmašīnu parasti izmanto glābšanas misijām.
* *YAL-1* — Šī ir eksperimentāla, ar lāzeru aprīkota lidmašīna, domāta raķešu aizsardzības projektam.
* Kosmosa kuģu pārvadātājs — Tika pārveidoti tikai divi *747* laineri, lai tie spētu pārvadāt kosmosa kuģus.

Lietotāji
---------

| Lietotājs | Lidmašīnu skaits |
| --- | --- |
| Valsts karogs: Indija Air India | 14 |
| Valsts karogs: Spānija Air Pullmantur | 3 |
| Valsts karogs: Argentīna Aerolíneas Argentinas | 3 |
| Valsts karogs: Bolīvija Aerosur | 1 |
| Valsts karogs: Islande Air Atlanta Icelandic | 19 |
| Valsts karogs: Krievija AirBridgeCargo Airlines | 4 |
| Valsts karogs: Vācija Air Cargo Germany | 2 |
| Valsts karogs: Ķīna Air China | 22 |
| Valsts karogs: Francija Air France | 28 |
| Valsts karogs: Jaunzēlande Air New Zealand | 8 |
| Valsts karogs: Fidži Air Pacific | 2 |
| Valsts karogs: Saūda Arābija Al Wafeer Air | 1 |
| Valsts karogs: Japāna All Nippon Airways | 23 |
| Valsts karogs: Dienvidkoreja Asiana Airlines | 13 |
| Valsts karogs: Amerikas Savienotās Valstis Atlas Air | 21 |
| Valsts karogs: Armēnija Blue Sky | 8 |
| Valsts karogs: Apvienotā Karaliste British Airways | 57 |
| Valsts karogs: Amerikas Savienotās Valstis Boeing | 3 — Boeing 747 Large Cargo Freighter |
| Valsts karogs: Izraēla CAL Cargo Air Lines | 2 |
| Valsts karogs: Luksemburga Cargolux | 28 |
| Valsts karogs: Honkonga Cathay Pacific | 48 |
| Valsts karogs: Ķīnas Republika China Airlines | 33 |
| Valsts karogs: Ķīna China Cargo Airlines | 2 |
| Valsts karogs: Ķīna China Southern Airlines | 2 |
| Valsts karogs: Francija Corsairfly | 8 |
| Valsts karogs: Amerikas Savienotās Valstis Delta Air Lines | 16 |
| Valsts karogs: Izraēla El Al | 8 |
| Valsts karogs: Apvienotie Arābu Emirāti Emirates SkyCargo | 17 |
| Valsts karogs: Etiopija Ethiopian Airlines | 2 |
| Valsts karogs: Ķīnas Republika EVA Airways | 18 |
| Valsts karogs: Amerikas Savienotās Valstis Evergreen International Aviation | 1 |
| Valsts karogs: Indonēzija Garuda Indonesia | 3 |
| Valsts karogs: Amerikas Savienotās Valstis General Electric | 1 — tikai testēšanai |
| Valsts karogs: Apvienotā Karaliste Global Supply Systems | 3 |
| Valsts karogs: Bahreina Government of Bahrain | 2 |
| Valsts karogs: Japāna Government of Japan | 2 |
| Valsts karogs: Omāna Government of Oman | 2 |
| Valsts karogs: Apvienotie Arābu Emirāti Government of United Arab Emirates | 3 |
| Valsts karogs: Ķīna Grandstar Cargo | 1 |
| Valsts karogs: Ķīna Great Wall Airlines | 3 |
| Valsts karogs: Grieķija Hellenic Imperial Airways | 6 |
| Valsts karogs: Irāna Iran Air | 9 |
|
| Valsts karogs: Irāna Islamic Republic of Iran Air Force | 6 |
| Valsts karogs: Ķīna Jade Cargo International | 7 |
| Valsts karogs: Japāna Japan Airlines | 57 |
| Valsts karogs: Singapūra Jett8 Airlines Cargo | 1 |
| Valsts karogs: Nigērija Kabo Air | 5 |
| Valsts karogs: Amerikas Savienotās Valstis Kalitta Air | 19 |
| Valsts karogs: Saūda Arābija Kingdom Holding Company | 1 |
| Valsts karogs: Nīderlande KLM | 26 |
| Valsts karogs: Dienvidkoreja Korean Air | 44 |
| Valsts karogs: Kuveita Kuwait Airways | 1 — Izmanto valdība |
| Valsts karogs: Amerikas Savienotās Valstis Las Vegas Sands Group | 2 |
| Valsts karogs: Indonēzija Lion Air | 2 |
| Valsts karogs: Vācija Lufthansa | 30 |
| Valsts karogs: Irāna Mahan Air | 6 |
| Valsts karogs: Gana MK Airlines | (5) |
| Valsts karogs: Malaizija Malaysia Airlines | 17 |
| Valsts karogs: Nīderlande Martinair | 4 |
| Valsts karogs: Nigērija Max Air | 1 |
| Valsts karogs: Japāna Nippon Cargo Airlines | 10 |
| Valsts karogs: Taizeme One-Two-GO Airlines | 7 |
| Valsts karogs: Taizeme Orient Thai Airlines | 6 |
| Valsts karogs: Pakistāna Pakistan International Airlines | 5 |
| Valsts karogs: Filipīnas Philippine Airlines | 5 |
| Valsts karogs: Taizeme Phuket Airlines | 8 |
| Valsts karogs: Amerikas Savienotās Valstis Polar Air Cargo | 6 |
| Valsts karogs: Spānija Pronair | 1 |
| Valsts karogs: Austrālija Qantas | 34 |
|
| Valsts karogs: Maroka Royal Air Maroc | 1 |
|
| Valsts karogs: Irāna Saha Airlines | 2 |
| Valsts karogs: Saūda Arābija Saudi Arabian Airlines | 22 — 5 no tiem izmanto valdība |
| Valsts karogs: Singapūra Singapore Airlines | 9 |
| Valsts karogs: Grieķija Sky Express | 1 |
| Valsts karogs: Dienvidāfrika South African Airways | 1 |
| Valsts karogs: Amerikas Savienotās Valstis Southern Air | 13 |
| Valsts karogs: Ziemeļmaķedonija Star Airlines | 2 |
| Valsts karogs: Bruneja Sultan of Brunei | 1 |
| Valsts karogs: Angola TAAG Angola Airlines | 3 |
| Valsts karogs: Taizeme Thai Airways International | 20 |
| Valsts karogs: Beļģija TNT Airways | 3 |
| Valsts karogs: Krievija Transaero Airlines | 8 |
| Valsts karogs: Amerikas Savienotās Valstis United Airlines | 24 |
| Valsts karogs: Amerikas Savienotās Valstis United Parcel Service |  |
| Valsts karogs: Amerikas Savienotās Valstis U.S. Government (U.S. Air Force) | 7 |
| Valsts karogs: Amerikas Savienotās Valstis U.S. Government (NASA) | 3 |
| Valsts karogs: Apvienotā Karaliste Virgin Atlantic | 13 |
| Valsts karogs: Amerikas Savienotās Valstis World Airways | 2 |
| Valsts karogs: Ķīna Yangtze River Express | 3 |
| Air Baltic | 8 |
| Valsts karogs: Jemena Yemenia | 1 — izmanto valdība |

Negadījumi
----------

Līdz 2009. gada decembrim *747* ir iesaistīts 123 negadījumos, no kuriem 48 ir smagi, kopā 2850 bojāgājušo. *747* ir bijis nolaupīts 35 reizes un tādēļ ir 882 bojāgājušo.

Specifikācijas
--------------

| Specifikācijas | 747-100 | 747-200B | 747-300 | 747-400747-400ER | 747-8I |
| --- | --- | --- | --- | --- | --- |
| Pilotu skaits | Trīs | Divi |
| Sēdvietu skaits | 452 (2 klasēs) 366 (3 klasēs) | 496 (2-klasēs) 412 (3-klasēs) | 524 (2-klasēs) 416 (3-klasēs) | 467 (3-klasēs) |
| Garums | 70.6m | 76.4m |
| Spārnu pletums | 59.6m | 64.4m | 68.5m |
| Astes augstums | 19.3m | 19.4m | 19.4m |
| Pašmasa | 162,400 kg | 174,000 kg | 178,100 kg | 178,756 kg | 214,503 kg |
| Maksimālais pacelšanās svars | 333,390 kg | 377,842 kg | 396,890 kg | 442,253 kg |
| Lidošanas ātrums | 893 km/h, | 913 km/h | 918 km/h |
| Maksimālais ātrums | 955 km/h | 988 km/h |  |
| Nepieciešamais ieskrējiens(ar pilnu masu) | 3,190 m | 3,320 m) | 3,018 m | 3,090 m |
| Maksimālais attālums | 9,800 km | 12,700 km | 12,400 km | 13,450 km | 14,815 km |
| Degvielas ietilpība | 183,380 L | 199,158 L | 216,840 L | 243,120 L |
| Dzinēji (x 4) | PW JT9D-7A  RR RB211-524B2 | PW JT9D-7R4G2  GE CF6-50E2  RR RB211-524D4 | PW JT9D-7R4G2  GE CF6-80C2B1  RR RB211-524D4 | PW 4062  GE CF6-80C2B5F  RR RB211-524G/H **ER:** GE CF6-80C2B5F | GEnx-2B67 |
| Dzinēju jauda | 207 kN | 244 kN | 244 kN | 282 kN | 296 kN |

Piegādes
--------

| 2013 | 2012 | 2011 | 2010 | 2009 | 2008 | 2007 | 2006 | 2005 | 2004 | 2003 | 2002 | 2001 | 2000 | 1999 | 1998 | 1997 | 1996 | 1995 | 1994 | 1993 | 1992 | 1991 | 1990 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 24 | 31 | 9 | 0 | 8 | 14 | 16 | 14 | 13 | 15 | 19 | 27 | 31 | 25 | 47 | 53 | 39 | 26 | 25 | 40 | 56 | 61 | 64 | 70 |
|
| 1989 | 1988 | 1987 | 1986 | 1985 | 1984 | 1983 | 1982 | 1981 | 1980 | 1979 | 1978 | 1977 | 1976 | 1975 | 1974 | 1973 | 1972 | 1971 | 1970 | 1969 |
| 45 | 24 | 23 | 35 | 24 | 16 | 22 | 26 | 53 | 73 | 67 | 32 | 20 | 27 | 21 | 22 | 30 | 30 | 69 | 92 | 4 |
|

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Boeing 747***.
* *Encyclopædia Britannica* raksts (angliski)
* *Encyclopædia Universalis* raksts (franciski)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Boeing lidmašīnas |
| --- |
|  |
| Virzuļu dzinēju | 
* 40A
* 80
* 221
* 247
* 307
* 314
* 377

 |
|  |
| Reaktīvo dzinēju | 
* 367-80
* 707/720
* 717
* 727
* 737 (Classic/NG/BBJ)
* 747 (SP/-400/LCF)
* 757
* 767
* 777
* 787

 |
|  |
| Izstrādes stadijā | 
* 747-8

 |
|  |
| Projekta stadijā | 
* Y1
* Y3

 |
|  |
| Nav izstrādāti | 
* 2707
* 7J7
* NLA
* Sonic Cruiser

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* LCCN: sh85015275
* GND: 4162893-7

 |

 |